CELEX: 22004D0647
Language: lv
Date: 2004-06-30 00:00:00
Title: 2004/647/EK: ĀKK un EK Ministru padomes lēmums Nr. 2/2004 (2004. gada 30. jūnijs) attiecībā uz eksporta ieņēmumu īstermiņa svārstību finansēšanas noteikumu un nosacījumu pārskatīšanu (Kotonū parakstītā ĀKK un EK Partnerattiecību nolīguma II pielikums)

22.9.2004   
            
            
               LV
            
            
               Eiropas Savienības Oficiālais Vēstnesis
            
            
               L 297/18
            
         ĀKK UN EK MINISTRU PADOMES LĒMUMS Nr. 2/2004
   (2004. gada 30. jūnijs)
   attiecībā uz eksporta ieņēmumu īstermiņa svārstību finansēšanas noteikumu un nosacījumu pārskatīšanu (Kotonū parakstītā ĀKK un EK Partnerattiecību nolīguma II pielikums)
   (2004/647/EK)
   ĀKK UN EK MINISTRU PADOME,
   ņemot vērā 2000. gada 23. jūnijā Kotonū parakstīto ĀKK un EK Partnerattiecību nolīgumu, un jo īpaši tā 100. pantu,
   tā kā:
   
               (1)
            
            
               Eksporta ieņēmumu nestabilitātes nelabvēlīgās ietekmes mazināšanas papildu atbalsta sistēmas nozīmīgums ir uzsvērts 2000. gada 23. jūnijā Kotonū parakstītajā ĀKK un EK Partnerattiecību nolīgumā.
            
         
               (2)
            
            
               Saskaņā ar ĀKK un EK Partnerattiecību nolīguma 68. panta 3. punktu vismazāk attīstītajām valstīm, valstīm, kurām ir tikai sauszemes robežas, un salu valstīm ĀKK reģionā piemēro labvēlīgākus nosacījumus.
            
         
               (3)
            
            
               Saskaņā ar ĀKK un EK Partnerattiecību nolīguma II pielikuma 11. pantu minētā pielikuma 3. nodaļas noteikumi par eksporta ieņēmumu īstermiņa svārstībām ir jāpārskata vēlākais pēc diviem darbības gadiem un turpmāk pēc jebkuras puses pieprasījuma.
            
         
               (4)
            
            
               Lai uzlabotu eksporta ieņēmumu īstermiņa svārstību finansēšanas sistēmas darbību un nodrošinātu tās pienācīgāku atbilstību noteiktajiem mērķiem,
            
         IR PIEŅĒMUSI ŠO LĒMUMU.
   1. pants
   ĀKK un EK Partnerattiecību nolīguma II pielikuma 9. panta 1. punktu aizstāj ar šādu punktu:
   
      “1.   Tiesības uz papildu resursiem nosaka šādi:
      
                  a)
               
               
                  ja zaudēti 10 % eksporta ieņēmumu (vismazāk attīstīto valstu, valstu, kurām ir tikai sauszemes robežas, un salu valstu gadījumā – 2 %) par precēm salīdzinājumā ar ieņēmumu vidējo aritmētisko pirmajos trīs gados no pirmajiem četriem gadiem pirms pieteikuma gada;
                  vai
                  ja zaudēti 10 % eksporta ieņēmumu (vismazāk attīstīto valstu, valstu, kurām ir tikai sauszemes robežas, un salu valstu gadījumā – 2 %) par visiem eksportētajiem lauksaimniecības vai minerālproduktiem salīdzinājumā ar ieņēmumu vidējo aritmētisko pirmajos trīs gados no pirmajiem četriem gadiem pirms pieteikuma gada valstīs, kur ieņēmumi par lauksaimniecības produktiem vai minerālproduktiem dod vairāk nekā 40 % no kopējiem eksporta ieņēmumiem no precēm; un
               
            
                  b)
               
               
                  ja par 2 % pasliktinājies attiecīgajam gadam plānotais vai nākamajam gadam prognozētais budžeta deficīts.”
               
            
   2. pants
   Šis lēmums stājas spēkā tā pieņemšanas dienā.
   
      Briselē, 2004. gada 30. jūnijā
      
         
            ĀKK un EK Ministru padomes vārdā —
         
         
            ĀAK un EK delegāciju vēstnieku komitejas priekšsēdētājs
         
         J. OBIA